প্রজেক্ট বিল্ডার্স লিমিটেড (পিবিএল) ও ভালুকা মডেল থানায় দায়েরকৃত মামলা সূত্রে জানাযায়, স্থানীয় সন্ত্রাসী মো: জামাল উদ্দিন আরিফের নেতৃত্বে ৩৫/৪০ জনের সন্ত্রাসী বাহিনী বিভিন্ন অস্ত্রে-স্বস্ত্রে সর্জ্জিত হয়ে বৃহস্পতিবার সকাল আনুমানিক ৮টার সময় জোড়পূর্বক প্রজেক্টে প্রবেশ করে প্রজেক্টে দায়িত্বরত ৭জন সিকিউরিটিকে অস্ত্রের মুখে জিম্মি করেন। পরে তাদের সাথে নিয়ে আসা ছোট-বড় ১০টি ট্রাক ও বিভিন্ন ভারী যন্ত্রপাতি ট্রাকে উঠানোর জন্য গাড়ী ও অন্যান্য জিনিসপত্রের মাধ্যমে প্রজেক্টে থাকা বিভিন্ন মালামালের মধ্যে ২টি পাওয়ার মেশিন, ৬টি বড় জেনারেটর, ২৪টি বিভিন্ন মেশিন,৭টি লড়ি গাড়ী, ৪টি মিস্কার মেশিন, ৮টি গ্যাস সিলিন্ডার, ২টি মোটর সাইকেল, ১০ লোহার পাইপ, ল্যাবটরী যন্ত্রপাতি, ২০টি চাকার রিং ও প্রচুর লোহার তৈরী যন্ত্রপাতি লুট করে নিয়ে গেছে। যার আনুমানিক মূল্য এক কোটি টাকার বেশী।